
Neuromuscularis balance tréning NBI-es kosarasok körében

Kulcsszavak: neuromuscularis balance tréning;kosárlabdázók;prevenció
Bevezetés és célkitűzés: Számos nemzetközi kutatás bizonyította a prevenciós neuromuscularis balance tréning (NMB) hatékonyságát sérülések, újrasérülések megelőzésére. Célom a ZTE NBI-es férfi kosárlabdázók koordinációjának, egyensúlyának fejlesztése, és a törzsizom erő- és nyújthatóságának javítása, célzottan adaptált gyakorlatokkal.
Anyag és módszer: A prospektív kutatás, kényelmi mintavétellel történt. 5 fő ZTE NBI-es férfi kosárlabdázó á.é.: 21,2(±1,6) négy hónapon át (2013.12.-2014.03., 17 hét) heti egyszer neuromusculáris balance tréningen vett részt, koordinációs, egyensúly, stabilizáló és stretching gyakorlatokat tartalmaztak. Beválasztási krit.: 18-25 év közötti NBI.-es kosárlabdázó, az elmúlt 6 hónapban nem vett részt neuromuscularis tréningen. Kizárási krit.: más neuromuscularis balance tréningen való részvétel, hiányzás>20%. Mérési módszerek tréning előtt és után: Erő- és nyújthatósági teszt, Flamingó-, Funkcionális Reach-teszt, Pedobarograph (FootChecker 4.0 program). Statisztika: Átlag ±szórás, gyakoriság, T-próba, korreláció, (p<0,05), SPSS 20 programmal.
Eredmények: Erő-és nyújthatóság előtte/utána:5,6±3,04 vs 9,2±2,77; p=0,029. Funkcionális Reach teszt e./u.: 46,73±8,192 vs 43,26±4,83; p=0,346. Flamingo jobb láb e./u.: 9,60±8,79 vs 5,00±4,00; p=0,145. Flamingo bal láb e./u.:7,60±4,93 vs 5,00±4,35; p=0,406. Pedobarograph jobb nyitott e./u.: 4,75±2,77 vs 2,99±1,43; p=0,141. Pedobarog.bal.e./u.:3,35±2,08 vs 6,59±2,32; p=0,009. Korreláció: Flamingo bal e. - pedobarog. bal e.: r=-0,076; p=0,904; Flamingo-pedobarog. bal u.: r=0,129; p=0,837; Pedobarog.össz,felület e./u.: 56,85±19,12 vs 62,65±22,09; p=0,197.
Következtetés: A vizsgált paraméterekben javulás történt, az erő és nyújthatóságnál, a Flamingó-tesztnél, és a testközéppont vetületének kitérésénél, de a különbség még nem szignifikáns. Az alacsony esetszám további növelése mindenképpen szükséges a jövőben. NBI-es kosárlabdázók körében hangsúlyt kell fektetni a testtartásért felelős izmok erő és nyújthatóságának gyakorlataira.



